FIŞA ANALITICĂ

DOMENIUL: ŞTIINŢĂ ŞI TEHNICĂ (STT)

Din domeniul ştiinţă şi tehnică fac parte obiecte care ilustrează dezvoltarea diferitelor ramuri ale ştiinţei şi tehnicii: documente tehnice, instrumente şi aparate, maşini şi utilaje, instrumente de măsură, orologie (mecanisme), machete, mijloace de transport, instrumente muzicale şi de înregistrare-redare a sunetului, discuri.

Ştiinţa şi tehnologia au schimbat societatea şi au influenţat viaţa oamenilor într-un mod specific şi esenţial. Evoluţia istoriei a fost marcată de realizări în ştiinţă şi tehnologie. Colecţiile de istorie a ştiinţei şi tehnicii ajută publicul de toate vârstele să înţeleagă mai bine lumea în care trăieşte. În absenţa unor instituţii de profil puternice, sub ochii noştri se pierd utilaje, echipamente, clădiri care reprezintă patrimoniul nostru industrial, iar alte bunuri iau calea străinătăţii, iar impactul asupra publicului este mediocru. Fără găsirea unor căi noi de valorificare a patrimoniului românesc de ştiinţă şi tehnică, publicul va fi lipsit în continuare de informaţiile necesare pentru înţelegerea evoluţiei societăţii noastre în epoca modernă şi pentru protejarea mărturiilor încă existente, iar publicul din străinătate nu are nici o sursă de informaţii privind contribuţia românilor la dezvoltarea ştiinţifică şi tehnologică.
Colecţiile de istorie a ştiinţei şi tehnicii sunt, în general, grupate tematic şi cronologic. Grupele tematice sunt definite prin ramurile industriale tehnologice. Grupele definite prin ramuri ale ştiinţei se prezintă separat. Succesiunea în cadrul grupelor este cronologică, de la primele tipuri sau modele până la cele mai recente, în funcţie de anul fabricaţiei sau al instalării pentru fiecare obiect. 
Structurarea porneşte de la constatarea că la originea tuturor obiectelor utile stau consumuri de energie şi de materie primă. Pornind de la grupele tematice energie şi minereuri, obţinerea şi prelucrarea lor, structura colecţiilor se organizează în continuare pe grupele tematice de utilizare, de la transport şi grupele mari consumatoare de energie şi materie primă, terminând cu ramurile în care aceste consumuri se reduc în favoarea consumului de inteligenţă. Protecţia mediului, care odată cu dezvoltarea consumului de bunuri, devine tot mai importantă, poate fi prezentă în cadrul fiecărei grupe, corespunzător noxelor specifice. În cadrul colecţiilor de istorie a ştiinţei şi tehnicii există atât obiecte originale, cât şi machete, reconstituiri, brevete de invenţii, documentaţii tehnice, schiţe, fotografii, planuri şi desene. 

TIP FIŞĂ

Se va bifa căsuţa corespunzătoare tipului de fişă, după cum urmează: 
- dacă obiectul face parte dintr-un ansamblu, 
- dacă se întocmeşte o fişă colectivă, pentru obiecte de serie cvasi-identice
- dacă se întocmeşte o fişă individuală (cazul cel mai frecvent).

DEŢINĂTOR

Câmpul se completează cu numele întreg sau cu sigla instituţiei culturale care deţine bunul ce urmează a fi fişat, urmat de localitatea de reşedinţă.

Exemple:
Deţinător:	Muzeul Ceasului "Nicolae Simache" Ploieşti	sau
Deţinător:	MCNS Ploieşti

COD DEŢINĂTOR

Conţine codul deţinătorului bunului cultural (muzeu, colecţie aparţinând cultelor, colecţie şcolară etc.), conform Listei de autoritate "Deţinători", iniţiată în 1980 şi completată permanent de atunci la CIMEC. Codul de deţinător unic la nivel naţional a fost acordat pe unitate fizică distinctă (sediu de muzeu, sediu de secţie a unui muzeu), deci pe adresă, pentru a permite indicarea cât mai precisă a locaţiei deţinătorului şi, respectiv, a bunului fişat. Codul unui deţinător se menţine neschimbat, indiferent de modificările de denumire, adresă, subordonare administrativă apărute de-a lungul timpului, permiţând identificarea deţinătorului.
Dacă nu cunoaşteţi codul de deţinător, consultaţi lista de deţinători, identificaţi deţinătorul după judeţ, localitate, denumire, adresă şi preluaţi codul numeric al acestuia. Dacă deţinătorul căutat nu există în listă, solicitaţi la CIMEC înscrierea deţinătorului în listă şi acordarea unui cod.
Pentru obiectele aflate în custodie, se completează codul deţinătorului de la care este luat bunul în custodie.

Exemple:
Cod deţinător:	781413 (pentru Muzeul Căilor Ferate Române)
Cod deţinător:	7520100 (pentru Muzeul Tehnic "Prof. Ing. Dimitrie Leonida")

NR. INVENTAR

Câmpul conţine numărul de inventar actual al piesei. Acesta poate fi o cifră, o combinaţie de sigle şi cifre, un număr cu subnumere etc.

Exemple:
Nr. inventar:		964350
Nr. inventar:		MS60123

NR. INVENTAR VECHI

Câmpul conţine numărul vechi din registrul de inventar. Numărul de inventar vechi este necesar pentru a se stabili concordanţe între numărul de inventar actual şi cel care a apărut în cataloage sau în publicaţii mai vechi.

COLECŢIE

Câmpul se va completa cu denumirea colecţiei din care face parte obiectul fişat (conform clasificării colecţiilor din muzeu).

Colecţii:	Aparate electrice

Notă: Câmpul poate fi completat şi cu numele colecţionarului sau / şi cu numele colecţiei, atunci când este cazul unei donaţii sau achiziţii constituite, intrate în posesia muzeului.

Exemple:
Colecţii:	Prof. Ing. Nicolae Leonida
Colecţii:	Margareta Poni

NR. INVENTAR COLECŢIE

Câmpul conţine numărul de inventar al colecţiei din care face parte piesa. Este necesar din aceleaşi considerente ca în cazul NR. INVENTAR.
	
CLASAT

Câmpul conţine informaţii despre regimul de protecţie al specimenului, prevăzut Câmpul conţine informaţii despre regimul de protecţie al specimenului, prevăzut de Legea 182/2000 şi conform Normelor de clasare.
Se alege opţiunea "clasat", în cazul în care specimenul a fost clasat în urma validării propunerii de clasare, înaintată de deţinător, de către Comisia Naţională a Muzeelor şi Colecţiilor, în categoria „tezaur” sau „fond” (cf. Legii pentru modificarea şi completarea Legii nr. 182/2000 privind protejarea patrimoniului cultural naţional mobil (Monitorul Oficial nr.10 din 8 ianuarie 2007). Dacă opţiunea nu este valabilă, nu se va bifa.

ORDIN NR.

Se va trece numărul ordinul de ministru emis prin care a fost clasat obiectul. 

Exemplu:
Ordin nr: 123

DATA 

Se va completa data emiterii ordinului ministrului. Data se va trece sub forma ZZ/LL/AAAA.

Exemplu:
DATA: 29.08.2002

POZIŢIA

Se va consemna numărul din lista anexată ordinului de ministru la care se regăseşte obiectul clasat.

CATEGORIE

Conţine categoria din care face parte obiectul fişat.
Domeniul “Ştiinţă şi tehnică” are una dintre cele mai mari game de obiecte. Ea acoperă toate activităţile economice ale societăţii. Se va alege unul dintre termenii care definesc aceste activităţi: 
•	Minerit
•	Transport terestru
•	Transport naval
•	Transport aerian
•	Construcţii hidrotehnice
•	Petrol, gaze
•	Siderurgie
•	Maşini unelte
•	Încercarea materialelor
•	Maşini energetice
•	Elemente de maşini
•	Electrotehnică 
•	Drumuri şi poduri
•	Fizică
•	Instrumente muzicale
•	Tehnologii energetice noi
•	Chimie tehnică
•	Chimie teoretică
•	Explorare cosmică
•	Scriere şi tipar
•	Fotografie
•	Tehnică textilă
•	Tehnica ceramicii
•	Tehnica sticlei
•	Jucării tehnice
•	Hârtie
•	Telecomunicaţii
•	Tehnică agricolă
•	Măsurarea timpului
•	Mărimi şi greutăţi
•	Informatică şi automatică
•	Microelectronică
•	Astronomie

NR. PIESE

Informaţiile din acest câmp se referă la numărul de piese detaşabile, componente ale unui obiect.

TIP 

Cuprinde la nominativ singular, fără alte specificaţii, denumirea literară pentru tipul general, din punct de vedere funcţional, pe care îl reprezintă obiectul fişat. Nu se fac alte menţiuni privind forma, materialul, apartenenţa obiectului.

Exemple:
Tip:		Amplificator
Tip:		Motocompresor
Tip:		Spectrograf
Tip:		Ventilator
Tip:		Metronom
Tip:		Pianină
Tip:		Candelabru
Tip:		Brichetă
Tip:		Diodă
Tip:		Tub catodic

Exemple incorecte:
Tip:		Radioreceptor cu amplificare directă Philips
Tip:		Motor sonic Gogu Constantinescu
Tip:		Pendulă stil Ludovic al XIV-lea
Tip:		Flacon din sticlă

SUBTIP

Conţine informaţii privind tipul specific al obiectului.

Exemple:
Tip:			Pompă
Subtip:			Pompă de vid cu pistoane

Tip:			Ceas
Subtip:			Ceas cu apă

Tip:			Lampă
Subtip:			Lampă cu arc electric

ANSAMBLU

În cazul în care obiectul face parte dintr-un bun complex se va specifica denumirea acestuia.

Exemple:
Tip:			Cilindru
Ansamblu:		Maşină cu abur

Tip:			Motor
Ansamblu:		Tramvai electric

MODEL

Se completează denumirea modelului, indicativul modelului şi anul în care a fost lansat modelul respectiv. În cazul în care modelul iniţial este modificat, după anul modelului iniţial se adaugă anul în care s-a făcut modificarea.

Exemplu:
Model:			Philips tip 2601  

Exemple:
Tip: 			aparat radio
Subtip:		 	RCA Victor
Autor/Firmă:	 	RCA Company Inc USA
Model: 			110 - USA

ŢARĂ

Se completează numele ţării de provenienţă a obiectului (corespunzător perioadei istorice respective).

Exemplu:	
Ţară:			România
Ţară:			Imperiul Austro-Ungar (pentru Transilvania, înainte de anul 1918)

REGIUNE

Câmpul conţine o localizarea mai precisă, menţionându-se denumirea regiunii actuale sau geografico-istorice de unde provine obiectul (dacă este cunoscută).

ZONĂ GEOGRAFICĂ 

Acest câmp conţine denumirea zonei geografice de unde provine piesa fişată. 
Informaţia se referă la localizarea obiectului într-o arie geografică mai mare (atunci când nu cunoaştem localizări mai precise)
Există denumiri general acceptate ale marilor zone geografice pe care le putem folosi.

Exemple: 
Zonă geografică:	 Peninsula Balcanică 
Zonă geografică: 	Asia Mică
Zonă geografică: 	Europa Centrală

LOCALITATE

Cuprinde denumirea localităţii în care a fost produs obiectul.

Exemple:
Localitate:		Sibiu
Localitate:		Paris

COMUNĂ

Câmpul conţine denumirea comunei de unde provine obiectul, în cazul în care aceasta este cunoscută.

JUDEŢ

Cuprinde denumirea judeţului în care se află localitatea în care a fost produs obiectul.

ATELIER / PRODUCĂTOR

Cuprinde numele atelierului sau producătorului piesei.

Exemple:
Atelier / Producător:		
Atelier / Producător:		
Atelier / Producător:		
Atelier / Producător:		

AUTOR / FIRMĂ

Cuprinde numele autorului / firmei autoare a obiectului fişat.

Exemple:
Autor/Firmă:		Marconi, Guglielmo
Autor/Firmă:		Coandă, Henri
Autor/Firmă:		Procopiu, Ştefan
Autor/Firmă:		Ganz
Autor/Firmă:		Societe Alsacienne Dd Constructions Mecaniques
Autor/Firmă:		Triumph
Autor/Firmă:		Torpedo
Autor/Firmă:		Volta
Autor/Firmă:		Siemens

COMANDITAR

Conţine informaţii privind numele persoanei sau a instituţiei care a comandat realizarea bunului cultural.

Exemplu: 	
Comanditar: 	Klein, August
Comanditar: 	Primăria Oraşului Focşani

DATARE (text)

Câmpul conţine data producerii bunului cultural: data calendaristică exactă (zi, lună, an), an, interval (de ani, secol: sferturi sau jumătăţi, secole).

Exemple:
Datare (text):		25.01.1956
Datare (text):		1890
Datare (text):		mijlocul secolului XIX
Datare (text):		sfârşitul secolului al XIX-lea - începutul secolului XX

AN DE ÎNCEPUT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect.
Câmpul precizează anul exact sau anul de început al perioadei în care se presupune că a fost produs obiectul, atunci când nu cunoaştem datarea exactă.

Exemplu:
Datare: 		prima jumătate a secolului al XIX-lea
An început: 	1801

Tot în acest câmp, prin convenţie, s-a stabilit că se transcrie şi datarea exactă, în cazul obiectelor datate, pentru a uşura căutarea pieselor datate care au un criteriu de selecţie Datarea.

AN DE SFÂRŞIT

Câmpul a fost adăugat în vederea unei viitoare selecţii pentru o precizare mai exactă a intervalului temporar al originii unui obiect.
Câmp care precizează anul exact sau anul de sfârşit al perioadei în care se presupune că a fost produs obiectul, atunci când nu cunoaştem datarea exactă.
Datările înaintea erei creştine (înainte de Hristos): se exprima prin semnul minus (-) plasat imediat înaintea cifrei de secol sau an.

Exemple:
Datare (text):		1813
An de început:		1813
An de sfârşit: 		1813

Datare (text):		prima jumătate a secol XIX-lea
An de început:		1801
An de sfârşit: 		1850

Datare (text):		primul sfert  al secolului XVIII
An de început: 		1701
An de sfârşit:  		1725

Datare (text):		sfârşitul secolului XVIII
An de început: 		1789
An de sfârşit:  		1800

Datare (text):		începutul secolului XVIII
An de început: 		1701
An de sfârşit:  		1711

Datare (text):		mijlocul secolului al XIX
An de început: 		1825
An de sfârşit:  		1875

MATERIAL / TEHNICĂ (text)

Conţine informaţii referitoare la materialul din care este confecţionat obiectul fişat, sub formă de text liber.

MATERIAL / TEHNICĂ (cuvinte cheie)

Conţine informaţii referitoare la materialul şi tehnica de confecţionare a piesei fişate.

Exemple:
Material / Tehnică (cuvinte cheie): 	lemn; alamă; oţel
Material / Tehnică (cuvinte cheie): 	oţel; fier cupru; sticlă; os
Material / Tehnică (cuvinte cheie): 	fier
Material / Tehnică (cuvinte cheie):          aşchiere; sudură; ştanţare
Material / Tehnică (cuvinte cheie):           turnare

DIMENSIUNI

Câmp obligatoriu.
Conţine  informaţii referitoare la dimensiunile obiectului fişat: lungime, lăţime, grosime, diametru, greutate, titlu (pentru metalele preţioase)
Lungimea, lăţimea, înălţimea, greutatea, grosimea şi diametrul se completează în dreptul siglelor respective urmate de unitatea de măsură. Dacă există şi alte dimensiuni, acestea se completează cu valori despărţite prin punct şi virgulă, fiecare valoare fiind formată din sigla tipului de dimensiune respectiv, urmată de două puncte şi de valoarea numerică, până la două zecimale, şi de unitatea de măsură.
SIGLE:
L = lungime
LA = lăţime
I = înălţime 
A = adâncime
D = diametru (unic)
DL = diametru lung
DLA = diametru lat
DG = diametrul gurii
DB = diametrul bazei
DT = diametrul toartei
GR = grosime
G = greutate
TL = titlu
C = carate  

Exemple:
L = 480 cm
LA = 125 cm
GR = 20 cm

DATE TEHNICE

Se vor menţiona caracteristicile tehnice ale aparatului, maşinii etc., cum ar fi puterea, turaţia motorului, frecvenţa, intensitatea curentului şi tensiunea, debitul ş.a.

Exemple:
Date tehnice:		220 V; 100 A; 50 Hz
Date tehnice:		750 rot/minut
Date tehnice:		350 CP

Loc de colectare
localitate

Câmpul conţine informaţii cu privire la localitatea de unde a fost achiziţionat/descoperit obiectul respectiv.

COMUNĂ

Se va completa denumirea comunei unde a fost achiziţionat sau descoperit obiectul.

JUDEŢ

Se va completa denumirea judeţului unde a fost achiziţionat sau descoperit obiectul.

PUNCT

Se va completa denumirea cătunului, locului (toponim) unde a fost achiziţionat sau descoperit obiectul.

ŢARĂ / ZONĂ

Se va completa denumirea zonei geografice sau ţării unde a fost achiziţionat sau descoperit obiectul.

Exemple:
Ţară / Zonă: 	Spania
Ţară / Zonă:	Orientul Mijlociu

PROVINCIE / REGIUNE 

Se va completa denumirea provinciei sau regiunii unde a fost achiziţionat sau descoperit obiectul

Exemplu:	 Bavaria

ACHIZIŢIONAT DE:

În cazul în care obiectul a fost achiziţionat, se va completa numele şi prenumele celui care l-a achiziţionat.

Exemplu: 	Popescu, Mihai

DATA ACHIZIŢIONĂRII

În cazul în care obiectul a fost achiziţionat, se va trece data la care a avut loc achiziţia, sub forma ZZ/LL/AAAA . 

Exemple:
Data achiziţionării:		21.10.1978
Data achiziţionării:		07.04.1990

În cazul în care nu se cunoaşte data exactă, se trece o dată aproximativă.

Exemple:
Data achiziţionării:		1978
Data achiziţionării:		aprilie 1990
Data achiziţionării:		1969 – 1970

INSCRIPŢIE

Conţine informaţii privind prezenţa sau absenţa unei inscripţii. Prin "inscripţie" se înţelege orice şir de caractere care conţine o informaţie. Se exclud (nu vor fi considerate "Inscripţii") datările izolate - care vor fi semnalate în cadrul câmpului Datare - precum şi orice mărci de meşter, semnături ale autorilor, blazoane, a căror prezenţă va fi semnalată în cadrul câmpului Marcă-semnătură.
În cazul în care există o inscripţie, se bifează pătratul corespunzător, după care se oferă detalii în câmpul “Text”.

LIMBA INSCRIPŢIEI
	
Conţine informaţii privind limba în care este scrisă inscripţia. Prin "inscripţie" se înţelege orice şir de caractere care conţine o informaţie. Se exclud (nu vor fi considerate "Inscripţii") datările izolate - care vor fi semnalate în cadrul câmpului Datare - precum şi orice mărci de meşter, semnături ale autorilor, blazoane, a căror prezenţă va fi semnalată în cadrul câmpului Marcă-semnătură.

Exemplu:	
Limba inscripţiei:	Română

Inscripţia va fi copiată întocmai şi tradusă în limba română, în câmpul DESCRIERE.

MARCĂ-SEMNĂTURĂ

Conţine menţionarea prezenţei unei mărci de meşter, de atelier, de proprietar, a unor grafitti sau blazoane; informaţia completă va fi transcrisă în anexe.
În situaţia în care anumite piese nu poartă o marcă de meşter sau o semnătură propriu-zisă, ci o inscripţie din care rezultă numele autorului, prezenţa acestei inscripţii va fi menţionată aşa cum s-a arătat în câmpul Inscripţii.
Lista de termeni:
semnătură
marcă
grafitti
blazon
contramarcă
ştampilă

DESCRIERE

Conţine în detaliu, sub formă de text liber, datele de descriere ale obiectului fişat: formă, decor, inscripţii, mărci şi semne speciale, mod de funcţionare, colorit etc.

DOMENIU ŞTIINŢIFIC, TEMATICĂ, PERSONALITĂŢI (cuvinte cheie)

Câmpul cuprinde descriptori pentru încadrarea tematică a informaţiilor cuprinse în documentul căruia i se întocmeşte fişa analitică de evidenţă, precum şi la personalităţile de numele cărora se leagă obiectul fişat.

Exemplu: 	Istoria automobilului
Exemplu: 	Energie electrică
Exemplu: 	Istoria astronomiei

BIBLIOGRAFIE

Conţine principalele referinţe bibliografice referitoare la obiectul înregistrat. Se va scrie, dacă obiectul este publicat. Dacă este publicat într-o revistă de specialitate, se va da trimiterea necesară.

OBSERVAŢII

Conţine eventualele observaţii ale celui care înregistrează obiectul, care nu apar în alte rubrici.

Exemplu: 
Observaţii: 	Este identic cu modelul de la Science Museum, Londra

MOD DEŢINERE

Conţine menţionarea felului în care bunul cultural a ajuns la deţinătorul său actual. 

Exemple:
•	achiziţie	
•	donaţie	
•	transfer	
•	cercetare	
•	custodie	
•	moştenire	
•	proprietate privată	

PROPRIETARI ANTERIORI

Numele şi prenumele proprietarilor sau denumirea instituţiei căreia i-a aparţinut obiectul înainte de a ajunge în muzeu. 

Exemplu: Colecţia Gogu Constantinescu

Dacă se cunoaşte faptul că obiectul a făcut parte dintre bunurile aparţinând unei anumite personalităţi (politice, militare sau artistice), indiferent că este sau nu vorba despre o colecţie constituită, va fi menţionat numele personalităţii  respective.

DATA INTRĂRII

Conţine data intrării bunului cultural în posesia deţinătorului respectiv sau data achiziţionării obiectului.
Se completează sub forma: ZZ/LL/AAAA.

Exemple:
Data intrării:		14.09.1978
Data intrării:		05.02.1985

PREŢ ACHIZIŢIE

Conţine (numai pentru bunurile dobândite prin achiziţie) preţul la care a fost achiziţionat bunul fişat şi nominalul de referinţă.

Exemple:
Preţ achiziţie:	245
Preţ achiziţie:	3862

VALOARE NOMINALĂ 

Conţine valoarea în lei a bunului cultural, estimată conform criteriilor stabilite de Ministerul Culturii.

Exemple:
Valoare nominală:		7594778

LOC DE PĂSTRARE

Se menţionează locul de păstrare al piesei. 
Pentru expunere permanentă (expoziţia permanentă, parc în aer liber) se menţionează: sala, vitrina. 
Pentru depozit: numărul sau sigla depozitului, dulapul, raftul, sertarul. 

STARE DE CONSERVARE:

Conţine menţionarea stării de conservare a bunului cultural la momentul fişării, conform listei:

foarte bună
bună
relativ bună
mediocră
deteriorată

BUN DE EXPUS

Acest câmp a fost prevăzut pentru a facilita alegerea pieselor care pot face parte dintr-o expoziţie, deoarece simpla consemnare a stării de conservare în câmpul respectiv (bun, foarte bun) nu sugerează destul de explicit. Un obiect, spre exemplu, poate avea o mare valoare istorică dar pentru că prezintă deteriorări sau are o dimensiune foarte mică nu poate face parte dintr-o expoziţie.

FIŞA CONSERVARE/RESTAURARE

Conţine numărul fişei de restaurare / conservare, în care obiectului fişat de noi este privit din punct de vedere al conservării sau restaurării menţionându-se în detaliu operaţiile (şi substanţele) prin care a trecut precum şi datele la care acestea au avut loc.

NR. FOTO

Conţine numărul fotografiei care reprezintă obiectul fişat.

NR. DIAPOZITIV 

Conţine numărul diapozitivului obiectului.

NR. CLIŞEU

Conţine numărul clişeului care reprezintă obiectul fişat.

NR. SCHIŢĂ

Conţine numărul schiţei obiectului fişat.

NR. DESEN

Conţine numărul desenului care reprezintă obiectul fişat.

NR. FOTO DIGITALĂ

Conţine numărul fotografiei digitale care reprezintă obiectul fişat.

NR. VIDEO

Conţine numărul casetei video care reprezintă obiectul fişat.

ÎNTOCMIT

Câmp obligatoriu.
Conţine numele şi prenumele celui care a completat fişa.

Exemple:
Întocmit:		Ionescu, Vasile

DATA / SEMNĂTURA

Câmp obligatoriu.
Conţine data completării fişei;
Se completează sub forma ZZ/LL/AAAA.

EXPERTIZAT / VERIFICAT

Conţine numele şi prenumele celui care a verificat fişa sau a expertizat obiectul în vederea clasării lui.

DATA / SEMNĂTURA

Conţine data verificării sau a expertizei, completată sub forma ZZ/LL/AAAA, şi semnătura celui care a verificat / expertizat obiectul fişat.